Paralleelselt meeste Euroliiga finaalturniiriga selgitatakse Belgradis võitja ka noorte seas. Teist aastat järjest jahib Madridi Realiga esikohta Henri Veesaar.
VIDEO ⟩ Henri Veesaar alustas noorte Euroliiga finaalturniiri üliefektiivse esitusega
Turniiri formaat on üsna karm. Kaheksa võistkonda on jagatud kahte neljaliikmelisse alagruppi. Finaali pääsevad vaid mõlema pundi parimad.
Tiitlikaitsja Real alustas veenva 93:66 võiduga Tel Avivi Maccabi U18 võistkonna üle. Matši saatus otsustati juba avapoolajaga, kus oldi paremad 50:31.
Pingilt sekkunud Veesaar tegi väga efektiivse esituse. 18-aastane korvialune jõud kogus 15 minutiga 12 punkti (kahesed 5/3, kolmesed 2/1, vabavisked 5/3), 4 lauapalli, 3 resultatiivset söötu ja 2 viskeblokeeringut. Tema kasulikkuse tegur 19 oli tiimi üks paremaid.
Realiga kuuluvad ühte gruppi veel kohalik Belgradi võistkond Mega Mozzart ja Pariisi PFYM INSEP. Omavahelise mängu võitsid võõrustajad 70:54.
B-alagrupis mängivad Vassilis Spanoulis tüüritav ühendvõistkond erinevates Euroopa noortest, Lyon-Villeurbanne'i ASVEL, Belgradi Crvena Zvezda ja Roma Stellazzurra.
Kõik matšid peetakse alates tänasest järjestikustel päevadel.
Belgradis on kohal ka Eesti koondise peatreener Jukka Toijala. 211-sentimeetrine Veesaar on juba rahvusesinduse eest saanud ka esimesed ristsed.